5. ΝΟΜΟΣ ΓΤΠΖ΄ της 22/24 Οκτ. 1909 Περί τροποποιήσεως και συμπληρώσεως των Νόμων περί της Εφημερίδος της Κυβερνήσεως, του Εθνικού Τυπογραφείου και του Εθνικού Σφραγιστηρίου. Άρθρ.1-3.(Αναφερόμενα εις την Εφημερίδα της Κυβερνήσεως, παρατίθενται εν τόμ. 1 σελ. 241). Άρθρ.4.-(Προσωρινής ισχύος). Άρθρ.5.-(Οργανικαί διατάξεις, αντικατασταθείσαι δια του νέου Οργανισμού Υπ. Οικονομικών). Σελ. 116 Άρθρ.6.-Ο εργοστασιάρχης του εθνικού σφραγιστηρίου και ο οικονόμος του εθνικού τυπογραφείου υπάγονται εις την αρμοδιότητα του Ελεγκτικού Συνεδρίου, ως δημόσιοι υπόλογοι, ευθυνόμενοι και δίδοντες λόγον, ο μεν εργοστασιάρχης δια την διαχείρισιν του δια την κατασκευήν χαρτοσήμου και άλλων ενσήμων ή γραμματίων προωρισμένου εντύπου ή λιθογραφημένου ή λευκού χάρτου, του επισημαινομένου χαρτοσήμου, γραμματοσήμου και άλλων ενσήμων ή γραμματίων, του υλικού εν γένει και της χρήσεως των σφραγίδων, πλακών, μηχανών και λοιπών, ο δε οικονόμος δια την διαχείρισιν του υλικού εν γένει του εθνικού τυπογραφείου κατά τα δια Β.Δ/ος λεπτομερέστερον ορισθησόμενα. Εκάτερος των υπαλλήλων τούτων οφείλει, προ της αναδοχής της υπηρεσίας του, να παράσχη εις το δημόσιον χρηματικήν εγγύησιν εκ δραχ. 2.000. (Εις τον εργοστασιάρχην του εθνικού σφραγιστηρίου ανατίθενται και τα καθήκοντα του ταμείου του λαχείου του εθνικού στόλου και των αρχαιοτήτων της Ελλάδος). Ήδη άλλως έχει η περί κρατικών λαχείων νομοθεσία. Ο διευθυντής του εθνικού τυπογραφείου και σφραγιστηρίου ασκεί άμεσον εποπτείαν επί της διαχειρίσεως του τε εργοστασιάρχου και του οικονόμου του εθνικού τυπογραφείου και ευθύνεται προσωπικώς, αν εξ αμελείας του περί την άσκησιν της εποπτείας ταύτης επήλθον ζημίαι του Δημοσίου. 24.Α.ι.5 Εθνικό Τυπογραφείο Άρθρ.7.-(Εις τας διατάξεις των άρθρ. 7, 9 και 10 του Νόμ. ΓΡΔ΄ της 17 Ιουν. 1905 περί του εθνικού τυπογραφείου υπάγονται και οι εργάται του εθνικού σφραγιστηρίου, το δε κατά το άρθρ. 10 του αυτού Νόμου συνεσταμένον ταμιευτήριον μετονομάζεται «ταμιευτήριον του εργατικού προσωπικού του εθνικού τυπογραφείου και του εθνικού σφραγιστηρίου). Το ανωτέρω «Ταμιευτήριον» συνεχωνεύθη εις το Μετοχικόν Ταμείον Πολιτ. Υπαλλήλων δια του Β.Δ. 14/16 Απρ. 1923 περί συγχωνεύσεως του Ταμιευτηρίου κλπ. εις το Μ.Τ.Π.Υ. Απαγορεύεται η εν τω εθνικώ τυπογραφείω και σφραγιστηρίω πρόσληψις εκτάκτου εργατικού προσωπικού. Απαγορεύεται η αγορά μεταχειρισμένων υλικών ή μηχανημάτων προς χρήσιν του Δημοσίου. Η εκτέλεσις τυπογραφικών εργασιών του Δημοσίου εν ιδιωτικοίς τυπογραφείοις ενεργείται κατά τας διατάξεις των άρθρ. 3-12 του Β.Δ/τος της 19 Ιανουαρίου περί εκτελέσεως του Νόμ. ΓΡΔ (υπ’ αριθ. 3104) της 17 Ιουν. 1905, περί εθνικού τυπογραφείου. Δια πράξεως του υπουργού των Οικονομικών κυρωθήσεται ο κανονισμός της εσωτερικής υπηρεσίας του εθνικού τυπογραφείου και σφραγιστηρίου. Δια του Νόμ. 360 της 6/8 Νοεμ. 1914 περί εκτυπώσεως εργασιών επιτελικής υπηρεσίας, ωρίσθη ότι η εκτύπωσις των ανωτέρω εργασιών δεν υπάγεται εις τας διατάξεις του ως άνω άρθρ. 7. Κανονισμοί εσωτερικής υπηρεσίας εδημοσιεύθησαν εις τας σελ. 563 και 1590 της Εφ. Κυβερνήσεως 1910. 